Alaška Autonomija
Alaška Autonomija (kazaški: Алаш аутономиясы Alash aýtonomııasy; ) bila je samoproglašena nepriznata država koja je formalno postojala na području današnjeg Kazahstana u periodu ruskog građanskog rata od 1917. do 1920. godine. Osnovana je 13. decembra 1917. kada su, nedugo nakon Oktobarske revolucije, lokalni kazaški političari formirali Alaš Orda, svojevrsnu privremenu vladu pod vodstvom Alihana Bukejhanova koja je trebala predstavljati interese kazaškog naroda u Kazahstanu, koji je dotada bio dio ruske države. Alaška Autonomija se, međutim, nije uspjela nametnuti kao de facto vlast, s obzirom da se dio Kazaha opredijelio za boljševike, a ne-kazaško stanovništvo za bjelogardijske revolucionare čije su snage de facto držale vlast sve do ljeta 1919. godine. Tada je Alaš Orda, suočena s prodorom Crvene armije počela pregovarati sa boljševicima, čije su snage preuzele zemlju. Alaška Autonomija je formalno ukinuta sljedeće godine dekretom sovjetskih vlasti. 

Historija Kazahstana